«Бекітемін»
Ақмола облысы ішкі саясат
басқармасының басшысы
__________ Г.Кәрімова
____________ 2026 ж. 


Мемлекеттік қызметшілердің арасында өткізілетін 
«Тіл және заманауи қоғам» атты облыстық байқауын
ұйымдастыру және өткізу 
ережесі

                                   1. Жалпы ережелер

  1. Осы ереже мемлекеттік қызметшілердің арасында «Тіл және заманауи қоғам»  облыстық байқауын (бұдан әрі – Байқау) ұйымдастыру және өткізу ретін, қатысу шарттарын, сондай-ақ жеңімпазды, жүлдегерлерді анықтау тәртібін белгілейді.
  2. Байқаудың мақсаты - мемлекеттік тілдің қолданыс аясын кеңейту, тіл мәдениетін арттыру, көркем әдебиетті насихаттауды жандандыру, мемлекеттік қызметшілердің арасынан қазақ әдебиетін сүйетін, талапты да талантты тұлғаларды анықтау және оларды ынталандыру болып табылады.
       3. Байқауға Ақмола облысы аумағындағы мемлекеттік қызметшілер қатыса алады. Байқау қатысушылары ұлттық нақыштағы киім киеді.


                  2. Байқауды өткізу тәртібі

4. Ақмола облысының ішкі саясат басқармасы (бұдан әрі - Басқарма) байқаудың ұйымдастырушысы болып табылады.
5. Байқау 2026 жылғы мамырда мемлекеттік тілде өтеді. Байқауды өткізу туралы хабарландыру Басқарманың әлеуметтік желілерінде жарияланады және мемлекеттік органдарға жолданады. 
6. Байқауға қатысушылардың жұмысын бағалау және жүлдегерлерді анықтау үшін қазылар алқасы құрылады.
7. Қазылар алқасының құрамы 3 адамнан тұрады.
8. Қазылар алқасының шешімі хаттама түрінде ресімделеді және оған қазылар алқасының барлық мүшелері қол қояды.



3. Байқауға қатысу тәртібі

9.  Байқауға аудандардан, Көкшетау, Қосшы, Степногорск қалаларынан 25-45 жас аралығындағы мемлекеттік қызметшілер қатыса алады. 
10. Байқауға қатысу туралы өтінім (әр өңірден 1 адам) тіл саласына жауапты құзыретті орган басшысының қолымен ұсынылуы тиіс.
11. Байқауға қатысу туралы өтінімді 2026 жылғы 15 сәуірге дейін Ақмола облысы ішкі саясат басқармасының uvp@aqmola.gov.kz                                                                                                        электронды поштасына «Тіл және заманауи қоғам» облыстық байқауына деген белгімен қол қойылған және сканерленген өтінімді жолдайды.
12. Белгіленген мерзімнен кешіктіріліп ұсынылған өтінімдер қаралмайды.
13. Байқау 2026 жылдың мамыр айында Көкшетау қаласында өтеді.

                                             4. Байқау кезеңдері

 	14. Байқау үш кезеңнен тұрады:
1) Таныстыру (қатысушы өзі, отбасы, қызметі, қызығушылығы туралы  бейнебаян дайындайды) – 2 минуттан аспауы тиіс.
2) Қазақтың ұлы ақындарының (қазақ тілін насихаттауға арналған)               1 өлеңін жатқа оқу.  Берілетін уақыт – 2 минут.
3) «Өнерім – өмірім». Бойға дарыған өнерді көрсете білу                         (өз шығармашылығы, аспапта ойнау,  ән-би, т.б.). Берілетін уақыт – 3 минут.

                                                5. Байқау шарттары

15. Дайын фонограммаларды қолдануға тыйым салынады;
16. Үміткерлер мәтінді жатқа білулері шарт.

6.Байқау қатысушыларын бағалау

17. Байқау қатысушыларын бағалау және жеңімпаздарды анықтау мақсатында қазылар алқасы құрылады. Қазылар алқасының құрамын Басқарма анықтайды. 
    18. Қазылар алқасы шешім шығару барысында: 
1) мәтінді мәнерлеп оқу шеберлігіне;
2) дауыс мәнеріне және тазалығына;
3) көркем мәтінді таңдау талғамына; 
4) сахнада өзін-өзі ұстауына; 
5) сахналық киім үлгісіне назар аударады.
19. Байқаудың жеңімпаздары мен жүлдегерлері қазылар алқасының дауыс беру қорытындысы бойынша анықталады. Байқаудың жеңімпаздары мен жүлдегерлері Ақмола облысы ішкі саясат басқармасының арнайы дипломдарымен, алғыс хаттарымен және тауар сертификаттарымен марапатталады. 
Байқаудың өтетін орны мен уақыты қосымша хабарланады.
Байланыс телефондары: 8(7162)401420, 8(775)3810862.                                           




























	











[bookmark: _GoBack]
